TMT กำไรไตรมาส 1/58 ออกมาตามคาดOutperform กลุ่มแถมปันผลสูงสม่ำเสมอ
บล.ดีบีเอสฯ ระบุในบทวิเคราะห์วันนี้ (12 พ.ค.58) ว่า บริษัท ค้าเหล็กไทย จำกัด (มหาชน) หรือ TMT รายงานกำไรสุทธิไตรมาส1/58 เท่ากับ 70 ล้านบาท ลดลง 48%เทียบช่วงเดียวกันของปีก่อน แต่เพิ่มขึ้น 35%เทียบไตรมาสก่อนหน้า โดยการลดลง เทียบช่วงเดียวกันของปีก่อน มาจาก 1) ยอดขายลดลง 9%เทียบช่วงเดียวกันของปีก่อน และ 2) อัตรากำไรขั้นต้นต่ำลงเป็น 6.05% จาก 8.53% ใน ไตรมาส1/57 ส่วนการฟื้นตัวจากไตรมาส4/57เนื่องจากยอดขายที่เพิ่ม 13%เทียบไตรมาสก่อนหน้า รายได้อื่นเพิ่มขึ้นเป็น 17 ล้านบาทจาก 10 ล้านบาทในไตรมาส4/57กำไรสุทธิ ไตรมาส1/57 คิดเป็น 22% ของประมาณการกำไรสุทธิทั้งปี 58 ที่เราทำไว้ 316 ล้านบาท (-5%เทียบช่วงเดียวกันของปีก่อน) 
12 พ.ค. 2558

บล.ดีบีเอสฯ ระบุในบทวิเคราะห์วันนี้ (12 พ.ค.58) ว่า บริษัท ค้าเหล็กไทย จำกัด (มหาชน) หรือ TMT รายงานกำไรสุทธิไตรมาส1/58 เท่ากับ 70 ล้านบาท ลดลง 48%เทียบช่วงเดียวกันของปีก่อน แต่เพิ่มขึ้น 35%เทียบไตรมาสก่อนหน้า โดยการลดลง เทียบช่วงเดียวกันของปีก่อน มาจาก 1) ยอดขายลดลง 9%เทียบช่วงเดียวกันของปีก่อน และ 2) อัตรากำไรขั้นต้นต่ำลงเป็น 6.05% จาก 8.53% ใน ไตรมาส1/57
ส่วนการฟื้นตัวจากไตรมาส4/57เนื่องจากยอดขายที่เพิ่ม 13%เทียบไตรมาสก่อนหน้า รายได้อื่นเพิ่มขึ้นเป็น 17 ล้านบาทจาก 10 ล้านบาทในไตรมาส4/57กำไรสุทธิ ไตรมาส1/57 คิดเป็น 22% ของประมาณการกำไรสุทธิทั้งปี 58 ที่ทำไว้ 316 ล้านบาท (-5%เทียบช่วงเดียวกันของปีก่อน)  
สำหรับภาพรวมธุรกิจในครึ่งแรกปี58 ยังซบเซา เนื่องจากอุปสงค์ยังฟื้นตัวไม่ดีนัก เพราะเม็ดเงินลงทุนในโครงการลงทุนภาครัฐและเอกชนใหม่ๆ ยังไม่เข้าระบบเต็มที่ และกำลังซื้อภาคครัวเรือนอ่อนแอโดยเป็นผลจากราคาสินค้าเกษตรตกต่ำ และผลกระทบจากโครงการรถยนต์คันแรก
แต่คาดว่าจะดีขึ้นในครึ่งหลังปี58เพราะระดับสินค้าคงคลังของดีลเลอร์ที่อยู่ในระดับต่ำ เม็ดเงินลงทุนในโครงการรัฐและเอกชนเริ่มเข้าสู่ระบบมากขึ้น โรงงานท่อขนาดกลาง (4-6 นิ้ว) ของ TMT แล้วเสร็จ และเริ่มดำเนินการผลิตตั้งแต่ ไตรมาส3/58 เป็นต้นไป ซึ่งส่วนนี้จะช่วยให้ยอดขายในครึ่งหลังปี58ดีขึ้น
ทั้งนี้คาดว่าปริมาณขายปี 58 ของบริษัทจะเพิ่ม 5% เป็น 5.24 แสนตัน (ต่ำกว่าเป้าหมายที่บริษัทตั้งไว้ที่ 10%) โดยเป็นยอดขายในครึ่งแรกปี58 เท่ากับ 45% และครึ่งหลังปี58เท่ากับ 55% ให้อัตรากำไรขั้นต้นเฉลี่ยปี 2558 เท่ากับ 7.0% (ต่ำกว่าเป้าหมายบริษัทที่ 7.5%) 
แนะนำถือเพื่อรับปันผลสูง โดยให้ราคาพื้นฐาน 10.20 บาท อิงกับ P/E ปี 2558 ที่ 14 เท่า ซึ่งเป็นค่าเฉลี่ยระดับสูงย้อนหลัง 7 ปี จุดเด่น คือ ธุรกิจมั่นคง ปรับกลยุทธ์ทางธุรกิจได้ดี ทำให้ผลประกอบการบริษัท Outperform ในกลุ่มเหล็ก และจ่ายปันผลสูงอย่างสม่ำเสมอ โดยมีอัตราผลตอบแทนจากเงินปันผลปี 2557 เท่ากับ 6.8%